สวัสดีครับ อยากสอบถามว่าตอนนี้มีอาการเจ็บท้องตรงใต้สะดือครับ ส่วนใหญ่มักจะเป็นช่วงเช้า/ช่วงกลางคืนที่ลงนอนแล้ว ระหว่างวัน ทำอะไรตามปกติก็ไม่มีอาการใดๆ เลยครับ มีแค่ถ้าไปกดมันก็จะเจ็บ อาการเจ็บอยู่ช่วงๆ ด้านนอกมากกว่ามาจากด้านในอะครับ ไม่ทราบว่าเป็นอะไรได้บ้างครับอาการเกี่ยวกับระบบย่อยก็มีแสบท้อง ท้องอืด เรอ/ผายลมบ่อยกว่าปกติ อาจจะเกิดจากอาการกรดเกิน/กรดไหลย้อน หรือเปล่าครับ (เป็น IBS อยู่แล้ว) หรืออาจจะเกี่ยวกับการกดทับนานๆ ด้วยหรือเปล่าครับ เพราะบางทีก้มเยอะไปก็เจ็บขึ้นมาบ้างเช่นกันถ่ายปกติดี มีผูกนิดหน่อยจากการเป็น IBS อยู่แล้วครับ ไม่ได้มีอะไรผิดปกติจากนี้ ปัสสาวะไม่ผิดปกติครับ ไม่มีอาการแสบขัดหรือไม่สุดครับ
สวัสดีค่ะ อาการเจ็บท้องตรงใต้สะดือ เป็นช่วงเช้ากับช่วงกลางคืน กดแล้วเจ็บ อาจจะเกิดจาก-ลำไส้อักเสบ ทำให้ปวดท้องบิด ถ่ายเหลว มีไข้ คลื่นไส้ อาเจียนร่วมด้วยได้-ลำไส้แปรปรวน กรณีเป็นเรื้อรังมากกว่า 1 เดือน และมีการขับถ่ายเปลี่ยนแปลง-กล้ามเนื้อหน้าท้องอักเสบ มีจุดกดเจ็บชัดเจน สัมพันธ์กับท่าทาง-กระเพาะปัสสาวะอักเสบหรือกรวยไตอักเสบจะมีอาการ ปัสสาวะแสบขัด มีไข้สูง หนาวสั่น-มีนิ่วในทางเดินปัสสาวะ จะมีอาการปัสสาวะแสบขัดและปนเลือดการให้ได้การวินิจฉัยที่แน่นอนจำเป็นต้องตรวจร่างกายอย่างละเอียดโดยแพทย์ หากอาการสัมพันธ์กับเรื่องการขับถ่าย จะนึกถึงโรคเกี่ยวกับทางเดินอาหารมากที่สุด โรค IBS หรือลำไส้แปรปรวนที่เป็นอยู่นั้น ถ้าควบคุมตัวโรคได้ไม่ดี ร่วมกับยังมีการขับถ่ายเปลี่ยนแปลง อาจจะอธิบายอาการปวดท้องน้อยเป็นช่วงๆได้ พอถ่ายแล้วอาการมักจะดีขึ้นชัดเจนในเบื้องต้น พักผ่อน งดยกของหนัก รับประทานอาหารอ่อนๆและสุกสะอาด ดื่มน้ำมากๆ รับประทานยาแก้ปวด ยาแก้อักเสบที่ไม่ใช่สเตียรอยด์เพื่อบรรเทาอาการปวดถ้าปวดมาก แต่แนะนำว่าถ้าปวดมากๆจนรบกวนการทำงาน การนอนหลับ หรือมีขับถ่ายเปลี่ยนแปลง มีเรอ ผายลมบ่อยมากๆ ควรไปพบแพทย์เพื่อตรวจเพิ่มเติม